**ŠIAURĖS VAKARŲ LIETUVOS VIETOS VEIKLOS GRUPĖS**

**VISUOTINIO NARIŲ E-SUSIRINKIMO PROTOKOLAS**

2020-11-25 Nr. 2

Mažeikiai

Susirinkimas įvyko 2020-11-25 iki 15.00 val.

Susirinkimo vieta – e-susirinkimas (el. paštu).

Susirinkimo pirmininkė – Loreta Rubežienė.

Susirinkimo sekretorė – Dangira Undžienė.

Šiaurės vakarų Lietuvos vietos veiklos grupė turi 24 narius, kuriems atstovauja 32 deleguoti asmenys. E-susirinkime savo nuomonę raštu pateikė 18 narių.

Pridedami dalyvių el. paštu atsiųsti atsakymai į svarstomus klausimus.

E-SUSIRINKIMO DARBOTVARKĖ:

1. Dėl pritarimo visuotinio narių e-susirinkimo darbotvarkei.
2. Dėl pritarimo skirti Dangirą Undžienę e-susirinkimo sekretore.
3. Dėl pritarimo Šiaurės vakarų Lietuvos vietos veiklos grupės 2015–2023 m. vietos plėtros strategijos „Šiaurės vakarų Lietuvos vietos veiklos grupės teritorijos 2015–2023 m. vietos plėtros strategija“ priemonės „Investicijos į materialųjį turtą“ (LEADER-19.2-4) 1 veiklos srities „Parama žemės ūkio produktų perdirbimui, rinkodarai ir (arba) plėtrai“ (LEADER-19.2-4.2) išbraukimo iš Vietos plėtros strategijos.

(Dokumentų medžiaga pridedama).

1. SVARSTYTA. Visuotinio narių e-susirinkimo darbotvarkė.

L. Rubežienė informavo, kad iki 2020 m. lapkričio 25 d. 15 val. savo nuomonę el. paštu pateikė 18 VVG narių, iš kurių 18 turi balsavimo teisę. Kvorumas yra. Atsižvelgus į VVG narių pastabas (Kęstučio Mažono), pataisyta darbotvarkės eiliškumo numeracija.

Balsuota: už – 18 (vienbalsiai).

NUTARTA. Esant kvorumui, pritarti e-susirinkimo darbotvarkei.

1. SVARSTYTA. Pritarimas skirti Dangirą Undžienę e-susirinkimo sekretore.

Balsuota: už – 18 (vienbalsiai).

NUTARTA. Pritarti Dangiros Undžienės skyrimui e-susirinkimo sekretore.

1. SVARSTYTA. Šiaurės vakarų Lietuvos vietos veiklos grupės 2015–2023 m. vietos plėtros strategijos „Šiaurės vakarų Lietuvos vietos veiklos grupės teritorijos 2015–2023 m. vietos plėtros strategija“ priemonės „Investicijos į materialųjį turtą“ (LEADER-19.2-4) 1 veiklos srities „Parama žemės ūkio produktų perdirbimui, rinkodarai ir (arba) plėtrai“ (LEADER-19.2-4.2) išbraukimas iš Vietos plėtros strategijos.

 Visiems susirinkimo dalyviams buvo pateikta medžiaga su planuojamais Šiaurės vakarų Lietuvos vietos veiklos grupės Vietos plėtros strategijos pakeitimais. Priemonei „Investicijos į materialųjį turtą“ buvo skelbti penki kvietimai teikti paraiškas (2018 metais, 2019 metais ir trys kvietimai 2020 metais). Paraiškų negauta. Siūloma išbraukti šią priemonę iš Šiaurės vakarų Lietuvos vietos veiklos grupės teritorijos 2015–2023 m. vietos plėtros strategijos. Šiai priemonei skirtas lėšas 195 238 Eur perkelti į priemonę „Ūkio ir verslo plėtra“ (LEADER-19.2-6.4).

Balsuota: už – 18 (vienbalsiai).

NUTARTA. Išbraukti priemonės „Investicijos į materialųjį turtą“ (LEADER-19.2-4) 1 veiklos sritį „Parama žemės ūkio produktų perdirbimui, rinkodarai ir (arba) plėtrai“ (LEADER-19.2-4.2) iš Šiaurės vakarų Lietuvos vietos veiklos grupės 2015–2023 m. vietos plėtros strategijos „Šiaurės vakarų Lietuvos vietos veiklos grupės teritorijos 2015–2023 m. vietos plėtros strategija“.

E-susirinkimo pirmininkė Loreta Rubežienė

E-susirinkimo sekretorė Dangira Undžienė